Diari Oficial de la Generalitat Valenciana


Sumari del DOGV 4958, del 03-03-2005 (2005/1856)

ACORD de 20 de desembre de 2004, de la Comissió Territorial d'Urbanisme de València, de 20 de desembre de 2004, relatiu al Pla de reforma interior de la unitat d'execució núm.9 d'Almàssera.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4958

Data del DOGV
:   03-03-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/1856


Data del document
:   20-12-2004

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Almàssera
    * pla d'urbanisme

ACORD de 20 de desembre de 2004, de la Comissió Territorial d'Urbanisme de València, de 20 de desembre de 2004, relatiu al Pla de reforma interior de la unitat d'execució núm.9 d'Almàssera. [2005/X1856]
  
Vist l'expedient remés per l'Ajuntament d'Almàssera referit al Pla de reforma interior de la unitat d'execució núm. 9, i de conformitat amb els següents,
  
Antecedents de fet
  
Primer. El projecte es va sotmetre a informació pública mitjançant un acord de Govern de l'Ajuntament en sessió celebrada el dia 22 d'abril de 2002. Després del pertinent període d'exposició pública, en el qual es va presentar una al·legació, es va aprovar provisionalment pel mateix òrgan en data 25 de novembre de 2002.
  
Segon. El projecte consta de memòria informativa i justificativa, annex d'homologació i plànols d'informació i ordenació.
  
Tercer. L'objecte del Pla de reforma interior (PRI) és la delimitació d'una unitat d'execució (UE) en una zona de sòl urbà industrial, a fi de procedir a la cessió i l'execució de forma integrada del vial previst en el Pla general que connecta l'antiga carretera de Barcelona amb el carrer Mare de Déu del Rosari.
  
El projecte justifica que amb aquesta actuació es milloraria la comunicació des d'aquesta carretera i el nucli urbà del municipi.
  
Es tracta d'una àrea de 1.674, 18 m² de superfície ubicada al costat la carretera de Barcelona, dels quals 1.197'49 m² corresponen a parcel·la edificable i 476'69 m² a superfície dotacional.
  
Respecte a les determinacions de caràcter estructural del document, s'identificava, en la documentació inicial, la unitat d'execució amb l'àrea de repartiment, amb un aprofitament tipus de 7.55 m³.
  
Quart. Almàssera compta amb Pla general aprovat definitivament per la Comissió Territorial d'Urbanisme en data 24 de gener de 1991.
  
Cinqué. La Comissió Territorial d'Urbanisme, en la sessió del 5 de desembre de 2003 va acordar suspendre l'aprovació definitiva del PRI de la UE núm. 9 d'Almàssera, fins que s'esmenen les deficiències que van ser esmentades, que, en síntesi, es referien a justificar si es modifica l'ordenació detallada del Pla general i si és el cas les determinacions de l'article 55 de la Llei 6/1994, de 15 de novembre, de la Generalitat Valenciana, reguladora de l'activitat urbanística (LRAU) i l'article 17 del Reglament de planejament (RPCV), acreditar que la delimitació de la UE s'ajusta als criteris establits per l'article 115 del RPCV i establir l'aprofitament tipus en m²t/m²s.
  
Sisé. En data 10 de febrer de 2004 entra en el Registre del Servei Territorial de Planificació i Ordenació Territorial l'acord del ple de l'Ajuntament de data 22 de desembre de 2003, relatiu a la modificació del PRI UE núm. 9 del PGOU, i dues còpies del projecte modificat. Cal assenyalar que cap arquitecte havia firmat les còpies del projecte i que aquestes no es trobaven degudament diligenciades.
  
Seté. En data 1 de desembre de 2004 entra en el Registre de la Comissió Territorial d'Urbanisme acord del ple de l'Ajuntament de data 30 de novembre de 2004 de modificació de l'aprovació provisional del PRI de referència i una còpia del projecte modificat, diligenciat i firmat per arquitecte i advocat.
  
Octau. La Comissió Informativa de la Comissió Territorial d'Urbanisme de València, en la sessió del 13 de desembre de 2004, va emetre un informe relatiu al projecte que ens ocupa, complint així el que ha preceptuat l'art. 23 del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.
  
Fonaments de dret
  
Primer. La tramitació ha sigut correcta, conforme al que establix l'article 52, per remissió a l'article 46 i següents de la LRAU.
  
Segon. La Comissió Territorial d'Urbanisme no va considerar la documentació completa, en la seua sessió de data 5 de desembre de 2003, a l'efecte del compliment del que han preceptuat els articles 27 i 28 de la LRAU i en l'article 80 i següents del RPCV, ja que dels acords municipals d'aprovació del projecte i de la documentació gràfica d'aquest, pot deduir-se que es proposava una reducció de la secció del viari afectat i una certa reordenació de l'aprofitament en la parcel·la, sense que en el document es fera cap al·lusió respecte d'això.
  
Respecte a la documentació aportada en data 1 de desembre de 2004, pot considerar-se completa a l'efecte del que han preceptuat els articles de la LRAU indicats.
  
També es va indicar que, en el cas que es proposara una reducció del sòl dotacional en l'àmbit, seria necessari justificar el manteniment de la relació aprofitament-sòl dotacional, al qual es refereixen l'article 55 de la LRAU i l'article 17 del RPCV.
  
Respecte a aquest extrem, la nova documentació aprovada provisionalment en data 30 de novembre de 2004 mostra en la memòria i en els seus plànols d'informació i ordenació que l'amplària del vial es manté amb la seua amplària original de 15 metres. A més, paral·lelament, es definix una línia d'edificació que dota el vial d'un caràcter regularitzador, situada a una distància de 5 metres d'alineació a vial, seguint els criteris ja marcats pel Pla parcial industrial existent i confrontant amb aquest sòl urbà industrial.
  
Tercer. La delimitació de la unitat d'execució que proposa el PRI inclou les superfícies de sòl dotacional necessàries per a executar l'actuació i les parcel·les no consolidades que no tenen la condició de solar.
  
Al respecte, la Comissió Territorial va indicar que resultava necessari justificar que les parcel·les edificables que donen enfront del vial afectat i que s'exclouen de la UE, compten amb la condició de solar, tot això, a fi d'acreditar que la delimitació de la unitat s'ajusta als criteris establits respecte d'això per l'article 115 del RPCV.
  
La nova documentació presentada fa menció a aquesta observació en la seua memòria justificativa indicant que no s'exclouen del seu perímetre restes de parcel·la a sòl urbà, ni elements dotacionals que no estiguen cedits, i que inclou les superfícies de destinació dotacional i les parcel·les pendents d'edificació en l'àmbit de la illa afectada. També es grafia com a límit de la unitat d'execució proposada el límit del sòl urbà residencial de la unitat d'execució número 5.
  
Quart. També es va indicar que havia d'establir-se l'aprofitament tipus de l'àrea de repartiment en m²sostre/m², en compte de fer-ho en coeficient volumètric, ja que aquesta és la unitat de mesura que estableix la LRAU en l'article 60.
  
En aquest punt, en la nova documentació aportada, tant en data 10 de febrer, com en data 1 de desembre de 2004, s'indica que l'aprofitament tipus està determinat i calculat per aplicació de l'article 64 de la LRAU i article 11 RPCV, i s'establix en 0'96 m²/m².
  
Cinqué. La Comissió Territorial d'Urbanisme, a proposta del director general de Planificació i Ordenació Territorial, segons títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, és l'òrgan competent per a emetre dictamen resolutori sobre l'aprovació definitiva dels plans de reforma interior modificatius de l'ordenació de planejament vigent a l'entrada en vigor de la Llei 6/1994, de 15 de novembre, reguladora de l'activitat urbanística, de conformitat amb el que disposa la Disposició transitòria primera, per remissió a l'article 38 del mencionat text legal, en relació amb l'art. 10.a, del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat.
  
A la vista de tot el que antecedeix, la Comissió Territorial d'Urbanisme, en sessió celebrada el 20 de desembre de 2004, acorda: aprovar definitivament el Pla de reforma interior de la unitat d'execució núm. 9 d'Almàssera, en entendre que han quedat esmenades les deficiències assenyalades per la Comissió Territorial d'Urbanisme de data 5 de desembre de 2003.
  
Contra el present Acord, que no posa fi a la via administrativa, es pot interposar recurs d'alçada davant la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir del dia següent a la data de recepció de la present notificació.
  
Tot això sense perjudici que es puga exercir qualsevol altre recurs o acció que s'hi estime oportú.
  
València, 20 de desembre de 2004.- El secretari de la Comissió Territorial d'Urbanisme: Álvaro Aleixandre Ortí.